CELEX: 62019TN0189
Language: fi
Date: 2019-04-03 00:00:00
Title: asia T-189/19: Kanne 3.4.2019 — Haikal v. neuvosto

3.6.2019   
            
            
               FI
            
            
               Euroopan unionin virallinen lehti
            
            
               C 187/82
            
         
      Kanne 3.4.2019 — Haikal v. neuvosto
      (asia T-189/19)
      (2019/C 187/89)
      Oikeudenkäyntikieli: bulgaria
      
         Asianosaiset
      
      
         Kantaja: Maen Haikal (Damaskos, Syyria) (edustaja: asianajaja Stanislav Koev)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  tutkimaan nyt käsiteltävän kanteen kokonaisuudessaan ja toteamaan sen perustelluksi sekä toteamaan kaikki siihen sisältyvät oikeudelliset perusteet pitäviksi
               
            
                  —
               
               
                  toteamaan, että riidanalaiset oikeustoimet voidaan kumota osittain
               
            
                  —
               
               
                  kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 21.1.2019 annetun neuvoston päätöksen (YUTP) 2019/87 osittain Maen Haikalia koskevin osin
               
            
                  —
               
               
                  kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.1.2019 annetun neuvoston täytäntöönpanoasetuksen (EU) 2019/85 osittain Maen Haikalia koskevin osin
               
            
                  —
               
               
                  velvoittamaan Euroopan unionin neuvoston korvaamaan kantajan kaikki oikeudenkäyntikulut, kulut ja asianajopalkkiot sekä muut hänen edustamiseensa liittyvät asianajokulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että neuvosto on laiminlyönyt perusteluvelvollisuutensa — ihmisoikeusyleissopimuksen 6 artikla, Euroopan unionin toiminnasta tehdyn sopimuksen (SEUT) 296 artikla ja Euroopan unionin perusoikeuskirjan 41 artikla.
               
            
                  2)
               
               
                  Toinen kanneperuste, joka perustuu laillisuusperiaatteen ja suhteellisuusperiaatteen loukkaamiseen rikosten ja rangaistusten yhteydessä — Euroopan unionin perusoikeuskirjan 49 artikla.
               
            
                  3)
               
               
                  Kolmas kanneperuste, joka perustuu tehokasta oikeussuojaa koskevan oikeuden loukkaamiseen — ihmisoikeusyleissopimuksen 6 ja 13 artikla, SEUT 215 artikla ja Euroopan unionin perusoikeuskirjan 41 ja 47 artikla.
               
            
                  4)
               
               
                  Neljäs kanneperuste, joka perustuu neuvoston arviointivirheeseen.
               
            
                  5)
               
               
                  Viides kanneperuste, joka perustuu omaisuudensuojan, suhteellisuusperiaatteen ja elinkeinovapauden loukkaamiseen — ihmisoikeusyleissopimuksen lisäpöytäkirjan 1 artikla ja Euroopan unionin perusoikeuskirjan 17 artikla
               
            
                  6)
               
               
                  Kuudes kanneperuste, joka perustuu tavanomaisia elinolosuhteita koskevan oikeuden loukkaamiseen — Euroopan unionin perusoikeuskirjan 2 ja 4 artikla sekä Yhdistyneiden kansakuntien ihmisoikeusjulistuksen 3 ja 25 artikla
               
            
                  7)
               
               
                  Seitsemäs kanneperuste, joka perustuu hyvän maineen suojaa koskevan oikeuden vakavaan rikkomiseen — ihmisoikeusyleissopimuksen 8 artikla ja 10 artiklan 2 kappale.